open-index/open-wikipedia-markdown huggingface dataset:
Σημαία των Νήσων του Σολομώντα

thumb|246x246px|right|Εθνική σημαία. Αναλογίες 1:2 

Η εθνική **[[σημαία]] των [[Νήσοι Σολομώντα|Νησιών του Σολομώντα]]** καθιερώθηκε επίσημα στις 18 Νοεμβρίου του 1977.

Τα πέντε κύρια νησιωτικά συμπλέγματα αντιπροσωπεύονται στο σύμβολο από πέντε αστέρια
 . Το μπλε φαίνεται να συμβολίζει τον ωκεανό που τα περιβάλλει, ενώ το πράσινο αφορά τη γη. Η κίτρινη γραμμή εκπροσωπεί τον ήλιο που λάμπει. Η χώρα έχει Σύνταγμα από τις 7 Ιουλίου του 1978.

[thumb|250px|right|[Αρχείο:FIAV 000100.svg|20px Πολιτική σημαία. Λόγος: 1:2]]
[thumb|250px|right|[Αρχείο:FIAV 000001.svg|20px Ναυτική σημαία. Λόγος: 1:2]]

Η σημαία του Ναυτικού (για τα εμπορικά πλοία) και η κρατική σημαία (για τα σκάφη της μη στρατιωτικής κυβέρνησης) είναι σημαίες χρώματος κόκκινου και μπλε, αντίστοιχα, με την εθνική σημαία να περιέχεται σε τετράγωνο.

Η ναυτική σημαία (για τα αστυνομικά σκάφη) βασίζεται στη βρετανική λευκή σημαία, έναν κόκκινο σταυρό σε λευκό φόντο, το οποίο επίσης περιέχει την εθνική σημαία σε τετραγωνίδιο.
## Προηγούμενες σημαίες

## Παραπομπές


Σολομωντα
Κατηγορία:Εθνικά σύμβολα των Νήσων του Σολομώντα
God Save Our Solomon Islands

Το **God Save Our Solomon Islands** (*Ο Θεός να σώζει τα Νησιά μας του Σολομώντα*) καθιερώθηκε ως εθνικός ύμνος το 1978 έπειτα από την ανεξαρτησία της χώρας. Το κείμενο γράφηκε από τον Panapasa Balekana και το Matila Balekana, σε σύνθεση του Panapasa Balekana.

## Αγγλικοί στίχοι

:God bless our Solomon Islands from shore to shore 
:Blessed all our people and all our lands 
:With your protecting hands 
:Joy, Peace, Progress and Prosperity 
:That men shall brothers be, make nations see 
:our Solomon Islands, our Solomon Islands 
:Our nation Solomon Islands 
:Stands forever more. 

## Ελληνική Μετάφραση

:Ο Θεός να σώζει τα Νησιά του Σολομώντα από ακτή σε ακτή
:Ευλογημένοι όλοι μας οι άνθρωποι και όλοι μας οι τόποι
:Υπό την προστασία των χεριών Σου
:Ευτυχία, Ειρήνη, Πρόοδο και Ευημερία (θα έχουμε)
:Κάνε τα έθνη να δουν ότι οι άνθρωποι πρέπει να είναι αδέρφια
:Τα νησιά μας του Σολομώντα, τα νησιά μας του Σολομώντα
:το κράτος μας των Νήσων του Σολομώντα
:Θα ζει για πάντα και περισσότερο.

## Εξωτερικοί σύνδεσμοι
* Ο ύμνος σε αρχείο ήχου 

Κατηγορία:Εθνικοί ύμνοι
Κατηγορία:Εθνικά σύμβολα των Νήσων του Σολομώντα
Αντρέ Λε Νοτρ

Ο **Αντρέ Λε Νοτρ** (André Le Nostre, 12 Μαρτίου 1613 – 15 Σεπτεμβρίου 1700) ήταν ο επίσημος κηπουρός του βασιλιά Λουδοβίκου ΙΔ΄ από το 1645 ως το 1700 και είχε ως βασικότερο και πιο σημαντικό καθήκον να δημιουργήσει τη φυτοκάλυψη τους κήπους και τα πάρκα του ανακτόρου των Βερσαλλιών.

## Παραπομπές


## Εξωτερικοί σύνδεσμοι
* 

Κατηγορία:Γάλλοι
Κατηγορία:Ιστορία της Γαλλίας
Αχλαδιά (αποσαφήνιση)

Η ονομασία **Αχλαδιά** *(ή Αχλαδέα)* μπορεί να αναφέρεται σε:

* Αχλαδιά, οπωροφόρο δένδρο.

## Οικισμοί
; Σύγχρονοι οικισμοί
* Αχλαδιά Αχαΐας, οικισμός του δήμου Αιγιαλείας της περιφερειακής ενότητας Αχαΐας.
* Αχλαδιά Δράμας, οικισμός του δήμου Κάτω Νευροκοπίου της περιφερειακής ενότητας Δράμας.
* Αχλαδέα Θεσπρωτίας, οικισμός του δήμου Φιλιατών της περιφερειακής ενότητας Θεσπρωτίας.
* Αχλαδέα Ιωαννίνων, οικισμός του δήμου Δωδώνης, της περιφερειακής ενότητας Ιωαννίνων
* Αχλαδιά Καρδίτσας, οικισμός του δήμου Σοφάδων της περιφερειακής ενότητας Καρδίτσας.
* Αχλαδιά Κοζάνης, οικισμός του δήμου Βοΐου της περιφερειακής ενότητας Κοζάνης.
* Αχλαδιά Τρικάλων, οικισμός του δήμου Καλαμπάκας της περιφερειακής ενότητας Τρικάλων.
* Αχλαδιά Φθιώτιδας, οικισμός του δήμου Δομοκού της περιφερειακής ενότητας Φθιώτιδας.
* Αχλαδιά Ξάνθης, οικισμός του δήμου Μύκης της περιφερειακής ενότητας Ξάνθης.

; Καταργημένοι οικισμοί
* Αχλαδιά Αττικής, πρώην οικισμός του δήμου Μαρκοπούλου που καταργήθηκε το 1991 και ενσωματώθηκε στον Κουλιδά Αττικής.

; Παρώνυμα
* Αχλάδια Λασιθίου, οικισμός του δήμου Σητείας της περιφερειακής ενότητας Λασιθίου.

## Δείτε επίσης
* Αχλάδα (αποσαφήνιση)
* Αχλαδιές (αποσαφήνιση)
* Αχλάδι (αποσαφήνιση)

Κατηγορία:Αποσαφηνίσεις ελληνικών τοπωνυμίων
Αχλάδι (αποσαφήνιση)

Με την ονομασία **Αχλάδι** μπορεί να αναφερόμαστε σε:

* Αχλάδι, ο καρπός του δένδρου της αχλαδιάς.

## Οικισμοί
; Σύγχρονοι οικισμοί
* Αχλάδι Ευβοίας, οικισμός του δήμου Μαντουδίου-Λίμνης-Αγίας Άννας της νήσου Εύβοια.
* Αχλάδι Φθιώτιδας, οικισμός του δήμου Στυλίδας της περιφερειακής ενότητας Φθιώτιδας.

; Παλαιές ονομασίες
* Αχλάδι Λασιθίου, πρώην ονομασία του οικισμού Αγίας Παρασκευής Λασιθίου.

## Δείτε επίσης

* Αχλαδιά (αποσαφήνιση)
* Αχλαδιές (αποσαφήνιση)
* Αχλάδα (αποσαφήνιση)

Κατηγορία:Αποσαφηνίσεις ελληνικών τοπωνυμίων
Αλέξης Αλεξούδης

Ο **Αλέξης Αλεξούδης** (20 Ιουνίου 1972) είναι Έλληνας πρώην ποδοσφαιριστής.

## Καριέρα
Γεννήθηκε στη Φλώρινα. Ξεκίνησε την καριέρα του από τον Ερμή Φλώρινας, συνέχισε στον Ανταγόρα της Κω και στην Δόξα Δράμας αγωνιζόμενος ερασιτεχνικά. Επαγγελματικά αγωνίστηκε στην Ορεστιάδα και το 1989 στον Πανελευσινιακό.

Το 1990 έως το 1994 αγωνίστηκε στον ΟΦΗ δείχνοντας ότι θα έχει μια αξιόλογη σταδιοδρομία. Ο Παναθηναϊκός τον απέκτησε το 1994. Κέρδισε 2 πρωταθλήματα (1995 και 1996) με τον Παναθηναϊκό και σκόραρε 17 γκολ. Ένα από αυτά ήταν στις 22 Νοεμβρίου 1995 στον αγώνα με την Άαλμποργκ στο ΟΑΚΑ στο 28ο δευτερόλεπτο το οποίο για τα δυο επόμενα χρόνια ήταν το γρηγορότερο γκολ στην ιστορία του Τσάμπιονς Λιγκ.

## Εθνικής Ελλάδας
Ο Αλεξούδης έχει 4 διεθνής συμμετοχές, πήρε μέρος στο Μουντιάλ του '94 με την Εθνική Ελλάδας και έπαιξε στον δεύτερο αγώνα με τη Βουλγαρία. Ήταν διεθνής και με την εθνική Ελπίδων.

## Στατιστικά
**Τα πέντε πιο γρήγορα γκολ του Τσάμπιονς Λιγκ**
* 11:00 δευτ. Ρόι Μακάι (Μπάγερν-Ρεάλ) 7/3/07
* 20.07 δευτ. Ζιλμπέρτο Σίλβα (Αϊντχόφεν-Αρσεναλ) 25/9/02
* 20:12 δευτ. Αλεσάντρο Ντελ Πιέρο (Μάντσεστερ Γ.-Γιουβέντους) 1/10/97
* 28.21 δευτ. Μαριάνο Μπαμπάρντα (Βίλεμ-Σπάρτα Πράγας) 20/10/99
* 28.46 δευτ. Αλέξης Αλεξούδης (Παναθηναϊκός-Ααλμποργκ) 22/11/95
## Εξωτερικοί σύνδεσμοι
*

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Εθνικού Αστέρα
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 1994
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Πανελευσινιακού
Νόρμαν Βίνσεντ Πήιλ

Ο **Νόρμαν Βίνσεντ Πήιλ** (αγγλ. Norman Vincent Peale, 31 Μαΐου 1898 - 24 Δεκεμβρίου 1993) γεννήθηκε στο Μπόουερσβιλ των Ηνωμένων Πολιτειών και ήταν συγγραφέας, συντάκτης σε εφημερίδες, διοργανωτής ραδιοφωνικών και τηλεοπτικών εκπομπών και εκδότης του περιοδικού "Guideposts".

Ο Πήιλ υπήρξε πρόεδρος του Αμερικανικού Ιδρύματος Θρησκείας και Ψυχιατρικής, ενός εθνικού οργανισμού που δραστηριοποιείται στο χώρο της ψυχικής υγείας.

## Παραπομπές


## Βιβλία
Σε παρένθεση και με έντονη γραφή εμφανίζεται ο ελληνικός τίτλος του έργου, εφ' όσον έχει εκδοθεί.
**The Power of Positive Thinking, Ballantine Books; Reissue edition (August 1, 1996). ISBN 0-449-91147-0* - **(Η δύναμη της θετικής σκέψεως)**

Κατηγορία:Αμερικανοί συγγραφείς
Προφήτης Ηλίας Αργολίδας

Ο **Προφήτης Ηλίας** είναι πεδινό χωριό του νομού Αργολίδας. Το όνομά του το πήρε από το ομόνυμο εκκλησάκι που βρίσκεται στην κορυφή του βουνού. Οι πρώτοι κάτοικοι που εγκαταστάθηκαν εκεί ήταν Αρκάδες κτηνοτρόφοι.

## Πληθυσμός
Ο Προφήτης Ηλίας είχε μεγάλη αύξηση πληθυσμού απο το 1928 μέχρι και το 1951 ενώ έκτοτε ο πληθυσμός του έχει παραμείνει σταθερός (με σημαντική μείωση το 1991 και το 2011). 

Κατηγορία:Χωριά της περιφερειακής ενότητας Αργολίδας
Κατηγορία:Δήμος Ναυπλιέων
Κοινή Αγροτική Πολιτική

Η **Κοινή Αγροτική Πολιτική** (**ΚΑΠ**) αποτελεί την ενοποιημένη Αγροτική Πολιτική των κρατών-μελών της Ευρωπαϊκής Ένωσης (ΕΕ). Περιγράφει ένα σύνολο νόμων σχετικών με την γεωργία και την διακίνηση αγροτικών προϊόντων και όλες τις εκβάσεις που προκύπτουν, όπως η σταθερότητα των τιμών, η ποιότητα των προϊόντων, η επιλογή προϊόντων, η χρήση του εδάφους και η απασχόληση στον αγροτικό κλάδο.
Άρχισε να ισχύει το 1962, στο πλαίσιο της Ευρωπαϊκής Οικονομικής Κοινότητας (ΕΟΚ), προδρόμου της ΕΕ, με στόχο τη διάθεση τροφίμων στους Ευρωπαίους καταναλωτές σε ανεκτές τιμές αλλά και τη δίκαιη αμοιβή των παραγωγών και την, κατ’ επέκταση, εξασφάλιση λογικού βιοτικού επιπέδου για τους γεωργούς.

Σε όλη τη διάρκεια της σαραντάχρονης πορείας της, αποτέλεσε έναν από τους πιο σημαντικούς τομείς πολιτικής της Ευρωπαϊκής Ένωσης, καθορίζοντας το σύνολο των κανόνων και μηχανισμών, που ρυθμίζουν την παραγωγή, το εμπόριο και την επεξεργασία των γεωργικών προϊόντων στην Ευρωπαϊκή Ένωση. Γενικότερα, βασίστηκε πάνω στις αρχές της αρχής της ενότητας των γεωργικών προϊόντων, της κοινοτικής προτίμησης και της χρηματοδοτικής αλληλεγγύης.
Η ΚΑΠ στην πορεία της υπέστη αρκετές μεταρρυθμίσεις –κατά περιπτώσεις ριζικές- εξελισσόμενη ώστε να ανταποκρίνεται στις μεταβαλλόμενες ανάγκες της κοινωνίας. Με τη μείωση του αριθμού των απασχολούμενων στον τομέα της γεωργίας άρχισε και η σταδιακή μείωση του ποσοστού χρηματοδότησης που αναλογεί στην Κ.Α.Π., από τους πόρους της Ε.Ε..Τώρα πλέον, μετά και τη νέα διεύρυνση της Ε.Ε., κύριος στόχος της πολιτικής αυτής είναι ο ρόλος της γεωργίας στην διαφύλαξη και τη διαχείριση των φυσικών πόρων στο πλαίσιο της αειφόρου ανάπτυξης, των γεω-περιβαλλοντικών μέτρων, κ.ά.

μικρογραφία|left|Ποσοστό καλλιεργήσιμης γης ανά χώρα της ευρωπαϊκής ένωσης.
## Κριτική ΚΑΠ
Η Κοινή αγροτική πολιτική έχει γίνει αντικείμενο κριτικής από πολλούς και διαφορετικούς παράγοντες. Ακόμη και η Ευρωπαϊκή Επιτροπή έχει πειστεί για πολλά μειονεκτήματα αυτής της πολιτικής. Τον Μάιο του 2007, η Σουηδία έγινε η πρώτη χώρα της Ευρωπαϊκής Ένωσης που υποστήριξε πως η πολιτική των αγροτικών επιδοτήσεων πρέπει να εγκαταλειφθεί (εκτός από αυτές που σχετίζονται με την προστασία του περιβάλλοντος) 

## Υποσημειώσεις


## Εξωτερικοί σύνδεσμοι
* http://www.europa.eu/pol/agr/index_el.htm 

Αγροτική
Κατηγορία:Οικονομική πολιτική της Ευρωπαϊκής Ένωσης
Μιχάλης Αναματερός

Ο **Μιχάλης Αναματερός** (1910 - 1944) ήταν Έλληνας ποδοσφαιριστής και αντιστασιακός. Αναφέρεται ως ένας από τους σημαντικότερους ποδοσφαιριστές των πρώτων δεκαετιών ύπαρξης του Ολυμπιακού Πειραιώς.

## Ποδοσφαιρική σταδιοδρομία
Ξεκίνησε το ποδόσφαιρο από τον Ηρακλή Αθηνών και το 1935 πήρε μεταγραφή στον Ολυμπιακό. Στους Πειραιώτες διακρίθηκε επί σειρά ετών αγωνιζόμενος στο αριστερό άκρο της επίθεσης. Στοιχεία που τον έκαναν να ξεχωρίζει ήταν η ένταση, η ποδοσφαιρική αντίληψη και ο σκληρός τρόπος παιχνιδιού του εντός αγωνιστικών χώρων.

Το 1936 ο Αναματερός συνέβαλε καθοριστικά στην κατάκτηση του πανελληνίου πρωταθλήματος, που επετεύχθη χάρη σε μια σειρά συνεχόμενων νικών μετά από ένα μέτριο ξεκίνημα. Συγκεκριμένα, σημείωσε δύο τέρματα στην κρίσιμη αναμέτρηση με τον Απόλλωνα Αθηνών (νίκη με 3-2), σκόραρε στο ντέρμπι κορυφής με τον Παναθηναϊκό (νίκη με 4-1) και πέτυχε από ένα τέρμα στις δύο νικηφόρες αναμετρήσεις με τον Ηρακλή Θεσσαλονίκης.

Την επόμενη σεζόν κατέκτησε το πρωτάθλημα Πειραιά και ακολούθως το πρωτάθλημα Ελλάδας, σκοράροντας μάλιστα στην εκτός έδρας επικράτηση με 5-1 επί του ΠΑΟΚ.

Με τους «ερυθρόλευκους» πανηγύρισε και την επόμενη χρονιά την κατάκτηση των πρωταθλημάτων Πειραιά και Ελλάδας. Στο πλαίσιο της τελικής φάσης του πανελληνίου πρωταθλήματος πέτυχε ένα τέρμα στη νίκη με 3-1 επί του Απόλλωνα Αθηνών. Παράλληλα ήταν μέλος της μικτής ομάδας της ΕΠΣ Πειραιώς.

Την περίοδο 1938/39, αγωνιζόμενος στο ντέρμπι τίτλου με τον Εθνικό για το πρωτάθλημα της ΕΠΣΠ (ισοπαλία που εν τέλει ευνόησε τους κυανόλευκους), ανέλαβε χρέη τερματοφύλακα μετά την αποβολή του Γραμματικόπουλου.

Παρέμεινε ενεργός στον Ολυμπιακό και κατά την περίοδο της Κατοχής, συμμετέχοντας με τον σύλλογο στα διάφορα τουρνουά της εποχής.

## Βιογραφικά στοιχεία
Ο Αναματερός γεννήθηκε το 1910 στην Αθήνα και καταγόταν από την Απείρανθο της Νάξου. Στη διάρκεια της Κατοχής διατηρούσε καφενείο στην περιοχή του Σιδηροδρομικού Σταθμού Πελοποννήσου. Την ίδια περίοδο προσχώρησε στην Εθνική Αντίσταση ως μέλος του ΕΑΜ/ΕΛΑΣ. Αργότερα, κατά τα Δεκεμβριανά σκοτώθηκε σε σύγκρουση στο Μεταξουργείο ή τα Εξάρχεια.

## Τίτλοι
* Πρωταθλήματα Ελλάδας: 1936, 1937 και 1938
* Πρωταθλήματα Πειραιά: 1937, 1938 και 1940

## Παραπομπές


## Περαιτέρω ανάγνωση
* *Η Ιστορία του Ολυμπιακού* , Έκδοση *Γ.Χ. Αλεξανδρής* , Αθήνα 1996
* *Θρύλος πορεία μέσα στο χρόνο*, Έκδοση *Ηλιότριπο*, Αθήνα 1997 ISBN 569-584-365-2
* *Χρυσός Θρύλος* Έκδοση *Art Press,Εκδοτική Α.Ε.* , Αθήνα 1997
* *Ολυμπιακός ένα αρχείο μια ιστορία* Β. Καρδάσης ,Μίλητος 1997
* *80 χρόνια 80 μορφες* ,Β. Καρδάσης, Ελληνικά γράμματα ,ISBN 960-442-021-6

Κατηγορία:Έλληνες ποδοσφαιριστές
Κατηγορία:Ποδοσφαιριστές Ολυμπιακού Πειραιώς
Κατηγορία:Επιθετικοί ποδοσφαιριστές
Κατηγορία:Μέλη του ΕΛΑΣ
Σπύρος Δεπούντης

Ο **Σπύρος Δεπούντης** (1918 - 2004) ήταν Έλληνας διεθνής ποδοσφαιριστής.

Ξεκίνησε το ποδόσφαιρο απο τα τσικό του Παναθηναϊκού αλλα κατέληξε στον Ολυμπιακό, αφού ο Παναθηναϊκός τον απέρριψε. Σταμάτησε το ποδόσφαιρο το 1946. Στον Β΄παγκόσμιο πόλεμο ήταν πιλότος σε μαχητικά αεροσκάφη ενώ πολέμησε και στην Κορέα. Μετά το τέλος του πολέμου έγινε πιλότος της Ολυμπιακής. Φόρεσε 2 φορές την φανέλα της Εθνικής Ελλάδος.

## Τίτλοι
* πρωταθλήματα Ελλάδας: 1936, 1937 και 1938
* πρωταθλήματα Πειραιά: 1937, 1938 και 1940

## Αναφορές


## Πηγές

* *Η Ιστορία του Ολυμπιακού* , Έκδοση *Γ.Χ. Αλεξανδρής* , Αθήνα 1996
* *Θρύλος πορεία μέσα στο χρόνο*, Έκδοση *Ηλιότριπο*, Αθήνα 1997 ISBN 569-584-365-2
* *Χρυσός Θρύλος* Έκδοση *Art Press,Εκδοτική Α.Ε.* , Αθήνα 1997
* *Εθνική Ελλάδος πορεία μέσα στο χρόνο* , *Εκδόσεις Παπαζήση* Αθήνα 2001
* *Ολυμπιακός ένα αρχείο μια ιστορία* Β. Καρδάσης ,Μίλητος 1997
* *80 χρόνια 80 μορφες* ,Β. Καρδάσης, Ελληνικά γράμματα ,ISBN 960-442-021-6

Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Ολυμπιακού Πειραιώς
Κατηγορία:Επιθετικοί ποδοσφαιριστές
Αναστάσιος Παπαληγούρας

Ο **Αναστάσιος (Αναστάσης)-Πέτρος Παπαληγούρας** (Αθήνα, 14 Απριλίου 1948 – Αθήνα, 12 Φεβρουαρίου 2026) ήταν Έλληνας πολιτικός, υπουργός και εκλεχθείς επανειλημμένως βουλευτής με τη Νέα Δημοκρατία.

## Βιογραφία
Γεννήθηκε στις 14 Απριλίου 1948 στην Αθήνα και ήταν γιος του πολιτικού Παναγή Παπαληγούρα και της συζύγου του, Δέσποινας. Σπούδασε νομική στο πανεπιστήμιο Αθηνών και ολοκλήρωσε τις μεταπτυχιακές σπουδές στο συγκριτικό ευρωπαϊκό δίκαιο με ειδίκευση στο δίκαιο της κοινής αγοράς, στο Πανεπιστήμιο Μπρούνελ του Λονδίνου. Μιλούσε αγγλικά, γαλλικά και γερμανικά.

Το 2019 δώρισε στο Νομισματικό Μουσείο Αθηνών τη συλλογή νομισμάτων του. Η συλλογή καλύπτει ένα ευρύ γεωγραφικό φάσμα και αποτελείται από 3.745 νομίσματα αρχαίων ελληνικών, ελληνορωμαϊκών, ρωμαϊκών, υστερορρωμαϊκών, βυζαντινών και μεσαιωνικών χρόνων. Το 2023, με την ολοκλήρωση της ταύτισης, της καταγραφής και της φωτογραφικής τεκμηρίωσης των νομισμάτων, επιλέχθηκαν 99 αντιπροσωπευτικά δείγματα των ιστορικών περιόδων - χρυσά και αργυρά νομίσματα, καθώς και ένα αρχαίο δελφινόσχημο - τα οποία εκτίθενται.

Ήταν παντρεμένος με τη Ζαΐρα Ράλλη, κόρη του πρώην πρωθυπουργού Γεωργίου Ράλλη, και είχαν μια κόρη, την ηθοποιό Λένα Παπαληγούρα.

Απεβίωσε στις 12 Φεβρουαρίου 2026, σε ηλικία 77 ετών.

## Πολιτική
Την περίοδο 1976-1977 ήταν αρχηγός της Οργάνωσης Νέων Νέας Δημοκρατίας (ΟΝΝΕΔ). Από το 1981 εκλεγόταν συνεχώς βουλευτής στην περιφέρεια του νομού Κορινθίας, με εξαίρεση τις εκλογές του Ιουνίου και του Νοεμβρίου του 1989 και του 1990. Την περίοδο 2002-2004 διατέλεσε αναπληρωτής κοινοβουλευτικός εκπρόσωπος της Νέας Δημοκρατίας και το 2004-2007 ήταν υπουργός Δικαιοσύνης στην πρώτη κυβέρνηση Καραμανλή. Το 2008 διορίστηκε υπουργός Εμπορικής Ναυτιλίας και Νησιωτικής Πολιτικής. Ύστερα από τις βουλευτικές εκλογές του Οκτωβρίου 2009 δεν ξανά πολιτεύθηκε.  

Κατά τη θητεία του στο υπουργείο Δικαιοσύνης, υπήρξε ο πρώτος πολιτικός στην Ελλάδα που το 2006 θέσπισε ρητό και ολοκληρωμένο νομικό πλαίσιο για την κακοποίηση — ειδικά για την ενδοοικογενειακή βία.

## Συγγραφή
Είχε γράψει τα βιβλία: *"The Formation of Contracts"* (1975), *«Η Κατάρτιση των Συμβάσεων κατά τα Ευρωπαϊκά Δίκαια»* (1978), *«Η Ευρώπη των Δέκα»* (1979), *«Με την Παράδοση στην Ανανέωση»* (1981), *«Κείμενα Αμφισβήτησης»*, *«Η Πρόκληση του 1992»* (συλλογική έκδοση, 1989)), *«Οδοιπορικό στην Κορινθία»* (1999), *«Μαρτυρίες Μνήμης για τον Παναγή Παπαληγούρα»* (2001), *«Περί Διαφθοράς ή η Χαμένη Τιμή της Πολιτικής»* (2001), *«Μια νέα πολιτική Μεταφορών-Επικοινωνιών»* (2003) , «Τα Νεοκλασικά Ακροκέραμα και η εποχή τους 1830-1930» (2021).

## Παραπομπές


Κατηγορία:Έλληνες δικηγόροι του 20ού αιώνα
Κατηγορία:Έλληνες υπουργοί Δικαιοσύνης
Κατηγορία:Έλληνες υπουργοί Εμπορικής Ναυτιλίας
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Κορινθίας
Κατηγορία:Έλληνες συγγραφείς του 20ού αιώνα
Κατηγορία:Έλληνες υπουργοί Εμπορικής Ναυτιλίας, Αιγαίου και Νησιωτικής Πολιτικής
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Πρόεδροι της ΟΝΝΕΔ
Κατηγορία:Έλληνες πολιτικοί του 21ου αιώνα
Υποπλοίαρχος Γρηγορόπουλος (οχηματαγωγό)

**Υποπλοίαρχος Γρηγορόπουλος ([[Οχηματαγωγό]]) L-161**

Το **«Υποπλοίαρχος Γρηγορόπουλος»**, πρώην **USS LSM 45**, είναι ένα από τα έξι όμοιου τύπου πλοία που παραχωρήθηκαν από τις Η.Π.Α. στα πλαίσια της Στρατιωτικής βοήθειας το 1958. Ονομάσθηκε προ τιμή του φονευθέντος στις 26 Σεπτεμβρίου 1943 κατά την καταβύθιση του Α/Τ «Β. ΟΛΓΑ» Υποπλοιάρχου Ν. Γρηγορόπουλου. Ναυπηγήθηκε μεταξύ 1943-1944 στα ναυπηγεία Brown Shipbuilding Co. του Χιούστον. Καθέλκυση 30 Ιουνίου 1944. Του ιδίου τύπου ήταν τα «Υποπλοίαρχος Δανιόλος», «Υποπλοίαρχος Κρυσταλλίδης», «Υποπλοίαρχος Μέρλιν», «Υποπλοίαρχος Ρουσσέν» και «Υποπλοίαρχος Τουρνάς».

Το «Υποπλοίαρχος Γρηγορόπουλος» παρελήφθη στις 3 Νοεμβρίου 1958 στο Πόρτσμουθ Βιργινίας Η.Π.Α. Χρησιμοποιήθηκε εντατικά από τον Στόλο για στρατιωτικές και κρατικές μεταφορές. Παροπλίστηκε στο ΟΠΠ/ΝΚ στις 27 Απριλίου 1993.

Υποπλοιαρχος Γρηγοροπουλος
Υποπλοίαρχος Δανιόλος (οχηματαγωγό)

**Υποπλοίαρχος Δανιόλος ([[Οχηματαγωγό]]) L-163** 

Το **«Υποπλοίαρχος Δανιόλος»**, πρώην **USS LSM 227**, παρελήφθη στις 3 Μαρτίου 1958 στο Norfolk Βιργινίας ΗΠΑ. Κατασκευάστηκε στα ναυπηγεία USA – Dravo Corp., στο Wilmington. Καθέλκυση στις 9 Σεπτεμβρίου 1944. Στην ενέργεια στις 5 Οκτωβρίου 1944. Του ίδιου τύπου ήταν τα «Υποπλοίαρχος Γρηγορόπουλος», «Υποπλοίαρχος Κρυσταλλίδης», «Υποπλοίαρχος Μέρλιν», «Υποπλοίαρχος Ρουσσέν» και «Υποπλοίαρχος Τουρνάς». Εντάχθηκε στη δύναμη του Στολίσκου πλοίων απόβασης. Χρησιμοποιήθηκε επίσης εκτεταμένα σε ανεξάρτητες μεταφορές. Ονομάσθηκε προς τιμήν του φονευθέντος Υποπλοιάρχου Αντώνιου Δανιόλου, ο οποίος υπηρετούσε στο Υ/Β «Τρίτων» ως ύπαρχος και φονεύθηκε στις 16 Νοεμβρίου 1942 στη γέφυρά του, εξαιτίας σφοδρής επίθεσης του γερμανικού ανθυποβρυχιακού καταδιωκτικού Ζ-102. Παροπλίστηκε στις 27 Απριλίου 1993.

Υποπλοιαρχος Δανιολος
Υποπλοίαρχος Κρυσταλλίδης (οχηματαγωγό)

**Υποπλοίαρχος Κρυσταλλίδης ([[οχηματαγωγό]]) L-165**

Πρώην ‘USS LSM 541’. Κατασκευάστηκε στα ναυπηγεία ‘USA – Charleston Navy Yard Charleston S.C.’. Καθελκύστηκε στις 7 Δεκεμβρίου 1945. Του ιδίου τύπου ‘Υποπλοίαρχος Δανιόλος ’, ‘Υποπλοίαρχος Γρηγορόπουλος’, ‘Υποπλοίαρχος Μέρλιν’, ‘Υποπλοίαρχος Ρουσσέν’ και ‘Υποπλοίαρχος Τουρνάς’
. Ονομάστηκε προς τιμήν του φονευθέντος στις 22 Απριλίου 1941 υποπλοιάρχου ‘ΚΡΥΣΤΑΛΛΙΔΗ’ κατά την καταβύθιση του βοηθητικού ‘ΠΛΕΙΑΣ’ μετά από αεροπορική επιδρομή. Παρελήφθη στις 30 Ιουνίου 1958 στη Βοστόνη των Η.Π.Α. Εκτός από τη συμμετοχή του σε πολεμικές επιχειρήσεις, μαζί με άλλα του ιδίου τύπου πλοία, χρησιμοποιήθηκε εκτεταμένα για στρατιωτικές και κρατικές μεταφορές. Παροπλίσθηκε το 2000.

Κ
Μις Ευρώπη

Ο Διαγωνισμός Ομορφιάς **Μις Ευρώπη** ξεκίνησε το 1927 από την Γαλλική εφημερίδα *Ζουρνάλ* η οποία διοργάνωσε και τους πρώτους διαγωνισμούς. Τα χρόνια από το 2006 ως το 2016 ο θεσμός ατόνησε, και υπερκεράστηκε στην ουσία από τους διαγωνισμούς Μις Υφήλιος και Μις Κόσμος. Το 2016 διεξήχθη ξανά ο διαγωνισμός έπειτα από μία δεκαετία.

## Οι Μις Ευρώπη

## Σημειώσεις και παραπομπές


## Εξωτερικοί σύνδεσμοι

*Ο διαγωνισμός του 2006 - Ειδήσεις.

Κατηγορία:Διαγωνισμοί ομορφιάς
Υποπλοίαρχος Μέρλιν (οχηματαγωγό)

**Υποπλοίαρχος Μέρλιν ([[Οχηματαγωγό]]) L-166** 

Πρώην ‘USS LSM 557’. Του ιδίου τύπου ‘Υποπλοίαρχος Δανιόλος ’, ‘Υποπλοίαρχος Κρυσταλλίδης’, ‘Υποπλοίαρχος Γρηγορόπουλος’, ‘Υποπλοίαρχος Ρουσσέν’ και ‘Υποπλοίαρχος Τουρνάς’

Κατασκευάστηκε στα ναυπηγεία  ‘USA – Charleston Navy Yard. Charleston, S.C.’  Παρελήφθη στη Βοστόνη των Η.Π.Α. στις 30 Ιουλίου 1958. Ονομάσθηκε προς τιμήν του Υποπλοίαρχου Ν. Μέρλιν που χάθηκε στις 10 Δεκεμβρίου 1941 κατά την βύθιση του βρετανικού Υ/Β ‘ΠΕΡΣΕΥΣ’. Βυθίστηκε στις 15 Νοεμβρίου 1972 (Κυβερνήτης Υποπλοίαρχος Γ. Μπλεγιέτης) μέσα σε λίγα λεπτά 3 μίλια νότια από το λιμάνι του Πειραιά, μετά από σύγκρουση με το Δεξαμενόπλοιο ‘WORD HERO’. Στο ναυάγιο χάθηκαν 44 άνθρωποι.

Μ
Δήμητρα Ηλείας

Η **Δήμητρα** είναι πεδινό χωριό της Ηλείας στην Περιφερειακή Ενότητα Ηλείας**** σε υψόμετρο 19 μέτρα Βρίσκεται βόρεια του Πηνειού ποταμού, στην τοποθεσία *Βρανέζη* σε απόσταση 3 χλμ. από το Βαρθολομιό και 8 χλμ. από την Ανδραβίδα (μέσω Καβάσιλα). Σύμφωνα με την απογραφή 2011 ως κοινότητα έχει πληθυσμό 324 κατοίκους, ενώ ως οικισμός 296.

## Ιστορικά στοιχεία
Πρώτος κάτοικος του χωριού ήταν ο Νικόλαος Ι. Ρέγκλης γύρω στο 1840 προερχόμενος από την Άμπλιανη Ευρυτανίας, ενώ η πρώτη εγγραφή στο δημοτολόγιο ήταν ο γιος του Ιωάννης το 1858. Την ίδια χρονιά (1858) κατέβηκαν και τα ξαδέρφια του, ενώ τα χρόνια που ακολούθησαν άρχισαν να φτάνουν στο χωριό οικογένειες από Ζάκυνθο, Κεφαλλονιά, Καλάβρυτα και Ναύπακτο.

Είναι πρώην ανεξάρτητη κοινότητα από το 1934 και αργότερα δημοτικό διαμέρισμα του Δήμου Βαρθολομιού, ενώ σήμερα ανήκει στο Δήμο Πηνειού.

Παλαιότερα η Δήμητρα είχε την ονομασία *Τρουμπές* (ή Γουρμπί), που πιθανώς προέρχεται από τη λατινική λέξη *tribus* που σημαίνει φύλαρχος ή προεστός. Κατά μια άλλη άποψη η ονομασία Τρουμπέ προέρχεται από την παράφραση της ονομασίας Τράμπυα, που σημαίνει οικισμός ενδοχώρας. Το 1953 με το ΦΕΚ 77Α - 27/03/1933 ορίστηκε έδρα της ομώνυμης νεοϊδρυθείσας κοινότητας, ενώ το 1955 με το ΦΕΚ 287Α - 10/10/1955 μετονομάστηκε σε Δήμητρα και οφείλεται στην ευφορία του τόπου (*Δήμητρα* ήταν η θεά της Γεωργίας).

Ο συνοικισμός Ρεγκλέικα, που απέχει 1 χιλιόμετρο από χωριό, οφείλει το όνομά του στο επίθετο *Ρέγκλης*, που είναι το κύριο της περιοχής.

## Γεωγραφικά στοιχεία
* Επίσημη Ονομασία: Δήμητρα
* Γεωγραφικό Μήκος:21.2208334925
* Γεωγραφικό Πλάτος :37.8850261840
* Γεωγ. Διαμέρισμα:Πελοπόννησος
* Νομός:ΗΛΕΙΑΣ

## Για επιπλέον ανάγνωση
* Θεόδωρος Α. Ρέγκλης, *Εδώ σε τούτο το χωριό… Δήμητρα, Τρουμπέ ή Γουρμπί*, επιμέλεια Ευαγγελίας Κουνέλη, Αθήνα, Εκδόσεις Cosmosware, 2010, ISBN 978-960-7596-10-9.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Βαρθολομιού
Υποπλοίαρχος Ρουσσέν (οχηματαγωγό)

**Υποπλοίαρχος Ρουσσέν ([[Οχηματαγωγό]]) L-164** 

Πρώην πλοίο ‘USS LSM 399’.

Κατασκευάστηκε στα ναυπηγεία ‘USA – Charleston Navy Yard, Charleston S.C.’. Καθελκύστηκε στις 18 Ιανουαρίου 1945. Στην ενεργεία από τις 13 Αυγούστου 1945. Του ιδίου τύπου 'Υποπλοίαρχος Δανιόλος ’, 'Υποπλοίαρχος Κρυσταλλίδης', ‘Υποπλοίαρχος Μέρλιν’, Υποπλοίαρχος Γρηγορόπουλος’ και ‘Υποπλοίαρχος Τουρνάς’
. Ονομάστηκε προς τιμή του Υποπλοίαρχου Ν. Ρουσσέν που φονεύθηκε στην προσπάθεια του για την καταστολή του κινήματος του Πολεμικού Ναυτικού στη Μέση Ανατολή (Αλεξάνδρεια) στις 22 Απριλίου 1944. Παρελήφθη στις 3 Οκτωβρίου 1968 στο πόρτσμουθ Βιργίνια Η.Π.Α. από τον Πλωτάρχη Π. Καρανδρέα χρησιμοποιήθηκε για στρατιωτικές και κρατικές μεταφορές.

Ρ
Υποπλοίαρχος Τουρνάς (οχηματαγωγό)

**Υποπλοίαρχος Τουρνάς ([[Οχηματαγωγό]]) L-162** 

Πρώην ‘USS LSM 102’. Κατασκευάστηκε στα ναυπηγεία ‘USA – Brown Shipbuilding Co. Houston, Texas’. Καθέλκυση στις 14 Οκτωβρίου 1944. Στην ενεργεία από τις 9 Νοεμβρίου 1944. Του ιδίου τύπου 'Υποπλοίαρχος Δανιόλος ’, 'Υποπλοίαρχος Κρυσταλλίδης', ‘Υποπλοίαρχος Μέρλιν’, ‘Υποπλοίαρχος Ρουσσέν’ και Υποπλοίαρχος Γρηγορόπουλος’. Ονομάστηκε προς τιμή του φονευθέντος Υποπλοιάρχου Α. Τουρνά ο οποίος φονεύθηκε με τη βύθιση του Υ/Β ΠΡΩΤΕΥΣ στην Αδριατική στις 29 Φεβρουαρίου 1940. Στις 3 Νοεμβρίου 1958 παρελήφθη στο Πόρτσμουθ της Βιργινίας. Χρησιμοποιήθηκε για κρατικές και στρατιωτικές μεταφορές.

Του
CD

Το **CD** (αρκτικόλεξο του αγγλικού όρου **Compact Disc**, *συμπαγής δίσκος*), ή αλλιώς **ψηφιακός δίσκος**, είναι ένας οπτικός δίσκος που χρησιμοποιείται για αποθήκευση ψηφιακών δεδομένων ή για αποθήκευση ψηφιακού ήχου.

## Ιστορία

Για πρώτη φορά το 1980, η Philips και η Sony παρουσίασαν αυτό το μέσο ως αποτέλεσμα σχετικής συνεργασίας. Το CD είναι διαθέσιμο στην αγορά από τα τέλη του 1982 και παραμένει ως το επίσημο μέσο για τις εμπορικές μουσικές καταγραφές έως σήμερα. 

Οι προδιαγραφές των συμπαγών δίσκων διαμορφώνονται σε διεθνώς καθιερωμένα πρότυπα που διατυπώνονται από τον Διεθνή Οργανισμό Προτύπων (ISO).

## Χαρακτηριστικά
thumb|right|250px|Δισκάκι 8 εκατοστών, γνωστό και ως Mini CD.
Το μουσικό CD αποτελείται από μία ή περισσότερες στερεοφωνικές διαδρομές που αποθηκεύονται χρησιμοποιώντας τη 16-μπιτη κωδικοποίηση **PCM** σε ένα ρυθμό δειγματοληψίας 44,1 kHz ανά κανάλι. Με βάση την αρχική τους τυποποίηση οι συμπαγείς δίσκοι έχουν μια διάμετρο 12,0 εκατοστά, ενώ η δυνατότητα αποθήκευσης τους σε ασυμπίεστο ψηφιακό ήχο είναι 74 λεπτά (ενώ σήμερα έχει επεκταθεί στα 80 λεπτά). Η χωρητικότητα ενός συμπαγούς δίσκου φθάνει τα 800 MB. Υπάρχουν επίσης και δισκάκια 8,0 εκατοστών, που αποθηκεύουν 18 - 24 λεπτά ψηφιακού ασυμπίεστου ήχου ή 155 - 210 MB στοιχείων και χρησιμοποιούνται συχνά σε CD single.

## Μεταγενέστερες εξελίξεις

Η τεχνολογία του συμπαγούς δίσκου προσαρμόστηκε αργότερα για χρήση σε Ηλεκτρονικούς Υπολογιστές ως **συσκευή ανάγνωσης αρχείων**, γνωστή ως CD-ROM όπου υπήρχε η δυνατότητα μίας μόνο ανάγνωσης και **CD-R** με δυνατότητα μίας μόνο εγγραφής/πολλών αναγνώσεων και **CD-RW** για πολλαπλές εγγραφές και αναγνώσεις. Τα CD-ROM/CDR/CDRW ως συσκευές δεν παράγονται πλέον αφού έχουν αντικατασταθεί πλήρως από τα DVD ROM/DVDR+/- /DVDRW. Το CD και οι επεκτάσεις του είναι εξαιρετικά επιτυχείς: το 2004, οι ετήσιες παγκόσμιες πωλήσεις του **CD-Audio**, του CD-ROM και του CD-R έφθασαν στους 30 δισεκατομμύρια δίσκους.

## Προγράμματα μετατροπής CD-Audio

* To CDex είναι δωρεάν πρόγραμμα ανοικτού λογισμικού που μετατρέπει τα περιεχόμενα ενός CD Audio σε ασυμπίεστα WAV ή συμπιεσμένα MP3, vgf και ogg αρχεία. Υποστηρίζονται ακόμη οι μη απωλεστικοί αλγόριθμοι APE και FLAC.
* Με κάποια μικρή ρύθμιση στις επιλογές του προγράμματος, μετατρέπονται ακόμη και τα πιο φθαρμένα CD-Audio.

## Παραπομπές


## Εξωτερικοί σύνδεσμοι

* CDex guide 

Κατηγορία:Ψηφιακή τεχνολογία
Κατηγορία:Μέσα αποθήκευσης
Κατηγορία:Αποθηκευτικός χώρος ήχου
Ποσειδών VII (υποβρύχιο)

Το υποβρύχιο **Ποσειδών VII / S-78, Υ-16** ήταν τύπου Gato πρώην *USS Lapon (SS-260)*. Ιδίου τύπου υποβρύχιο είναι το Αμφιτρίτη VII. Παρελήφθη στο Νέο Λονδίνο των Η.Π.Α. στις 8 Αυγούστου 1957. Ήταν ένα από τα δύο υποβρύχια που παραχωρήθηκαν στα πλαίσια της Αμερικανικής στρατιωτικής βοήθειας. Παροπλίστηκε στις 11 Απριλίου 1975. Ήταν το πρώτο αμερικανικής κατασκευής υποβρύχιο του Ελληνικού Πολεμικού Ναυτικού και άνοιξε μια νέα περίοδο τεχνολογίας στο τομέα υποβρυχίων. 

## Χαρακτηριστικά

* Εκτόπισμα στην επιφάνεια: 1550 τν.
* Εκτόπισμα σε κατάδυση: 2460 τν.
* Διαστάσεις: 95x8,3x4,6 μέτρα. 
* Όριο κατάδυσης: 90 μέτρα. 
* Ταχύτητα στην επιφάνεια: 20,25 κόμβοι.
* Ταχύτητα σε κατάδυση: 8,75 κόμβοι.  
* Πρόωση: 4 2740-hp (2.0 MW) electric motors, 4 5400-hp Diesel engines, 2 έλιγκες.
* Διάρκεια κατάδυσης: 48 ώρες στους 2 κόμβους. 
* Διάρκεια περιπολίας: 75 μέρες. 
* Πλήρωμα: 60 άνδρες. 
* Οπλισμός: 10 Τ/Σ 21’’ (6 ΠΡ – 4 ΠΜ), 1 πυροβόλο 5’’/25. Αργότερα αφαιρέθηκε το πυροβόλο 5’’/25.

## Παραπομπές


Κατηγορία:Ελληνικά υποβρύχια
Ποσειδών III (υποβρύχιο)

Το υποβρύχιο **Ποσειδών III / S-78, Υ-16** ήταν τύπου Gato πρώην *USS Lapon (SS-260)*. Ιδίου τύπου υποβρύχιο είναι το Αμφιτρίτη VII. Η έναρξη ναυπήγησης έγινε στις 21 Φεβρουαρίου του 1942. Καθελκύσθηκε στις 27 Οκτωβρίου 1942. Εντάχθηκε στον Αμερικάνικο στόλο στις 23 Ιανουαρίου 1943. Παρελήφθη στο New London των Η.Π.Α. στις 8 Αυγούστου 1957. Διαγράφηκε από τον Αμερικάνικο στόλο στις 10 Αυγούστου 1957. Ήταν ένα από τα δύο υποβρύχια που παραχωρήθηκαν στα πλαίσια της Αμερικανικής στρατιωτικής βοήθειας. Παροπλίστηκε στις 11 Απριλίου 1975. Ήταν το πρώτο Αμερικανικής κατασκευής υποβρύχιο του Ελληνικού πολεμικού ναυτικού και άνοιξε μια νέα περίοδο τεχνολογίας στο τομέα υποβρυχίων. Το υποβρύχιο είχε όριο κατάδυσης 90 μέτρα. Διάρκεια κατάδυσης 48 ώρες στους 2 κόμβους και διάρκεια περιπολίας 75 μέρες.

## Εξωτερικοί σύνδεσμοι

* USS Lapon (SS-260)

Κατηγορία:Ελληνικά υποβρύχια
Ποσειδών IV (υποβρύχιο)

Το υποβρύχιο **Ποσειδών IV S-116** ήταν τύπου **209/1200**. Ήταν υποβρύχιο εξέλιξης τύπου *Γλαύκος* και ένα από τα προηγμένης τεχνολογίας συμβατικά υποβρύχια που κατασκευάσθηκε μεταξύ 1977–1979 στα ναυπηγεία HDW του Κίελου μετά από παραγγελία της Ελληνικής κυβέρνησης. Καθελκύστηκε στις 21 Μαρτίου 1978 και παρελήφθη επίσημα στις 21 Μαρτίου 1979. Αναχώρησε για την Ελλάδα στις 23 Απριλίου 1979 και κατέπλευσε στην Ελλάδα στις 17 Μαΐου 1979. Eίχε ύψος (άνευ ιστών) 11,35 μέτρα. Είχε τη δυνατότητα να εκτοξεύσει τηλεκατευθυνόμενες και αυτοκατευθυνόμενες τορπίλες εναντίον πλοίων επιφανείας και υποβρυχίων. Παροπλίστηκε στις 26 Φεβρουαρίου 2026. Ιδίου τύπου είναι τα: Αμφιτρίτη IX, Πόντος και Ωκεανός.

## Παραπομπές



## Βιβλιογραφία

* Eric Wertheim *The naval institute guide to combat fleets of the world*, Naval institute press, 2007

Κατηγορία:Ελληνικά υποβρύχια
Ωκεανός (υποβρύχιο)

Το υποβρύχιο **Ωκεανός S-118** ήταν τύπου **209/1200**. Ήταν υποβρύχιο εξέλιξης τύπου *Γλαύκος* και ένα από τα προηγμένης τεχνολογίας συμβατικά υποβρύχια. Κατασκευάστηκε στα ναυπηγεία HDW στο Κίελο της τότε δυτικής Γερμανίας. Καθελκύστηκε στις 16 Οκτωβρίου 1978 και παρελήφθη μετά από δοκιμαστικούς πλόες ένα χρόνο μετά, τον Νοέμβριο του 1979 από τον κυβερνήτη και υποπλοίαρχο Π.Ν. Β. Μωράκη. Eίχε ύψος (άνευ ιστών) 11,35 μέτρα. Είχε τη δυνατότητα να εκτοξεύσει τηλεκατευθυνόμενες και αυτοκατευθυνόμενες τορπίλες εναντίον πλοίων επιφανείας και υποβρυχίων. Ομοίου τύπου είναι τα: Αμφιτρίτη IX, Πόντος και Ποσειδών IV.

## Βιβλιογραφία

* Eric Wertheim *The naval institute guide to combat fleets of the world*, Naval institute press, 2007

Κατηγορία:Ελληνικά υποβρύχια
Ευρωμπάσκετ 1959

Η 11η διοργάνωση του ευρωπαϊκού πρωταθλήματος καλαθοσφαίρισης ανδρών του 1959 (γνωστό και ως **Ευρωμπάσκετ 1959**) οργανώθηκε από τη FIBA Europe. Συμμετείχαν 17 εθνικές ομάδες. Το τουρνουά διοργάνωσε η Τουρκία και έλαβε χώρα στην Κωνσταντινούπολη, κατά το διάστημα από τις 21 Μαΐου ως τις 31 Μαΐου.

Οι Σοβιετικοί συνεχίζουν σταθερά να κυριαρχούν και σε αυτή τη διοργάνωση, χωρίς να συναντούν ιδιαίτερα προβλήματα, έχοντας για μπροστάρηδες τον θηριώδη «χιονάνθρωπο» (όπως συνήθιζαν να τον αποκαλούν τότε) λόγω των ιδιαίτερων σωματικών χαρακτηριστικών που θύμιζαν πρωτόγονο άνθρωπο, **Γιαν Κρούμινς**, ύψους 2,20 μέτρων και βάρους 141 κιλών, τον ύψους 2,08 μ. **Αλεξάντερ Πετρόφ** και τον MVP ύψους 2,04 μ. **Βίκτορ Ζουμπκόφ**. Για δεύτερη συνεχόμενη φορά κατακτούν τη διοργάνωση αήττητοι. Αυτό ήταν και το καλύτερα οργανωμένο Ευρωμπάσκετ της παλαιάς εποχής. Οι Τσεχοσλοβάκοι, οι Ούγγροι και οι Βούλγαροι συνεχίζουν και στη διοργάνωση του 1959 να έχουν αρκετά καλές ομάδες. Πρώτος σκόρερ της διοργάνωσης αναδείχτηκε ο πρωτοεμφανιζόμενος Γιουγκοσλάβος Ραντιβόι Κόρατς, με 27,6 πόντους κατά μέσον όρο ανά αγώνα.

## Τελική κατάταξη

## Αποτελέσματα

### Προκριματικός Γύρος - Α' Φάση
#### Γκρουπ A

#### Γκρουπ B

#### Γκρουπ Γ

#### Γκρουπ Δ

### Αγώνες κατάταξης για τις θέσεις 9-17
Οι δύο πρώτες ομάδες κάθε ομίλου οδηγήθηκαν στην Β' Φάση των 8 καλύτερων ομάδων. Χωρίστηκαν σε δύο γκρουπ των τεσσάρων ομάδων και από αυτούς τους ομίλους, οι δύο πρώτες προκρίνονταν στα ημιτελικά. Οι υπόλοιπες οδηγούνταν σε αγώνες κατάταξης για τις θέσεις 5-8.

Οι υπόλοιπες ομάδες της Α' Φάσης δημιούργησαν τρεις ομίλους (των τριών ομάδων αντίστοιχα) για να οδηγηθούν στη συνέχεια σε αγώνες κατάταξης για τις θέσεις 9-17.

#### Γκρουπ 1

#### Γκρουπ 2

#### Γκρουπ 3

#### Αγώνες κατάταξης για τις θέσεις 9-11

#### Αγώνες κατάταξης για τις θέσεις 12-14

#### Αγώνες κατάταξης για τις θέσεις 15-17

### Προκριματικός Γύρος - Β' Φάση
#### Γκρουπ 1

#### Γκρουπ 2

### Τελική Φάση
Οι δύο καλύτερες ομάδες των ομίλων δημιούργησαν έναν τελευταίο όμιλο. Στην τελική βαθμολογία συμπεριλήφθηκε και ο μεταξύ τους αγώνας από τον προηγούμενο γύρο. Χωρίς αγώνες νοκ-άουτ, η τελική κατάταξη των ομάδων ήταν αυτή που καθόρισε τα μετάλλια.

#### Θέσεις 1-4

#### Θέσεις 5-8
Ομοίως και για τις θέσεις 5 ως 8, οι ομάδες που κατέλαβαν τις θέσεις 3 και 4 στον προηγούμενο γύρο, δημιούργησαν ένα γκρουπ, από το οποίο προέκυψε η τελική κατάταξη.

## Βραβεία και στατιστικά

Έγιναν **66 αγώνες** και επετεύχθησαν **8.283 πόντοι**.

## Εξωτερικοί σύνδεσμοι
* FIBA-Europe Eurobasket 1959



1959
Ευρωπαικο Πρωταθλημα Καλαθοσφαιρισης Ανδρων 1959
Ευρωπαικο Πρωταθλημα Καλαθοσφαιρισης Ανδρων 1959
Ευρωπαικο Πρωταθλημα Καλαθοσφαιρισης Ανδρων 1959
Κατάπλους

thumb|right|280px|Αφιξοαναχώρηση στο λιμάνι του Πειραιά

**Κατάπλους** (arrival) ονομάζεται γενικά η άφιξη πλοίου σε ένα λιμένα. Για τα πλοία που εκτελούν κυκλικά ταξίδια επιβατηγά πλοία, κρουαζιερόπλοια, φορτηγά συγκεκριμένων γραμμών (λάινερς) κλπ, ο όρος κατάπλους αφορά κυρίως τον τερματικό λιμένα που συνήθως είναι ο λιμένας απόπλου χαρακτηριζόμενοι έτσι οι ενδιάμεσοι κατάπλοι ως *προσεγγίσεις*.

Ο χρόνος κατάπλου διαφέρει από τύπο σε τύπο πλοίου που για μεν τα επιβατηγά πλοία είναι ο χρόνος έναρξης της αποεπιβίβασης ή της φορτοεκφόρτωσης οχημάτων, για δε τα κρουαζιερόπλοια και φορτηγά πλοία μπορεί να είναι και ο χρόνος άφιξης στον προλιμένα χώρο ή στο αγκυροβόλιο (ράδα) "εν αναμονή" πλοηγού, ιδιαίτερα τα καταπλέοντα από εξωτερικό. Για τα πλοία αυτά, που προέρχονται από το εξωτερικό, χορηγείται ειδική τελωνειακή άδεια που ονομάζεται "σιπς κλήρανς" (ship's clearence inwards), η οποία εκδίδεται από την οικεία τελωνειακή Αρχή, βάσει δηλωτικού του πλοίου (entry inwards), περί του μεταφερόμενου φορτίου και ειδικά του προς εκφόρτωση φορτίου ή δηλωτικού κενού φορτίου. Η άδεια αυτή καθώς και εκείνη της ελευθεροκοινωνίας καταχωρούνται στο τηρούμενο βιβλίο κατάπλων (arrivals book) από την οικεία αρμόδια Λιμενική Αρχή. Σε πολλά ναυλοσύμφωνα ως χρόνος κατάπλου χαρακτηρίζεται ο χρόνος έκδοσης - χορήγησης της άδειας ελευθεροκοινωνίας.

Κατά τον κατάπλου ή αμέσως μετά, μικρότερων σκαφών όπως θαλαμηγοί, αλιευτικά κ.λπ. απαραίτητη είναι η προσκόμιση των ναυτιλιακών εγγράφων στην οικεία Λιμενική Αρχή για θεώρησή τους.

## Σημείωση
Επειδή ο κατάπλους αποτελεί σημαντικό όρο στη καταβολή ναυτικών τελών η προσέγγιση πλοίων εξωτερικού στο θαλάσσιο χώρο ή αγκυροβόλιο λιμένος Χώρας που γίνεται μόνο για προμήθεια εφοδίων ή αλλαγή μελών πληρώματος ή "εν αναμονή οδηγιών" για νέο πλου, κλπ. χωρίς άλλη εμπορική πράξη, δεν χαρακτηρίζεται κατάπλους αλλά "**τράνζιτ διέλευση**" και απαλλάσσονται της καταβολής τελών πλην κάποιων εξαιρέσεων. Επίσης δεν χαρακτηρίζεται κατάπλους η προσωρινή προσέγγιση πλοίου σε όρμο καταφυγής λόγω καιρικών συνθηκών. 

Κατηγορία:Ναυτική ορολογία
Κατηγορία:Ναυσιπλοΐα
Εξέλιξη (αποσαφήνιση)

Η λέξη **Εξέλιξη** μπορεί να αναφέρεται:

* Εξέλιξη, το αποτέλεσμα της οργάνωσης και αυτοοργάνωσης διαφόρων μοτίβων σε πολύπλοκα συστήματα, από το σχηματισμό της ύλης ως και τη ζωή.
* Εξέλιξη (κοσμολογία), η πιο γενική θεώρηση της εξέλιξης της πραγματικότητας που αντιλαμβανόμαστε και βιώνουμε.
* Εξέλιξη (βιολογία), η γενικότερη προσέγγιση της εξέλιξης των ειδών σύμφωνα με τη Βιολογία.
* Ανθρώπινη εξέλιξη, όσον αφορά τη μελέτη της εξέλιξης του ανθρώπινου είδους.
Ποντινή Γρεβενών

Η **Ποντινή** είναι ορεινό χωριό του νομού Γρεβενών.

## Γεωγραφία
Η Ποντινή βρίσκεται στο δρόμο από τα Γρεβενά προς τα Βέντζια μέσω Κνίδης, 5 χλμ. ΝΑ των Πυλωρών, σε 830 μ. υψόμετρο. 360 άτομα ζουν εκεί το χειμώνα και 530 το καλοκαίρι. Οι πηγές από τις οποίες αντλούν το εισόδημά τους είναι η γεωργία και η κτηνοτροφία.

Το Σιουμποτό και το Παλιοπύλωρο είναι παραπόταμοι του Αλιάκμονα, που περνάνε βόρεια και νότια της Ποντινής, ώσπου συναντώνται και χύνονται στον Αλιάκμονα. 5 χλμ. Α του χωριού βρίσκεται η κορυφή Φακιόλα (1.116 μ.), απ' όπου ο επισκέπτης μπορεί να θαυμάσει ένα ιδιαίτερης ομορφιάς τοπίο.

Πολύ σημαντικό είναι το ετήσιο πανηγύρι της Ποντινής, στις 26 Ιουλίου, ημέρα της Αγίας Παρασκευής. Το προηγούμενο βράδυ, στις 25 κάθε Ιούλη, εμφανίζονται σπουδαίοι πόντιοι καλλιτέχνες, στην πλατεία του χωριού, μπροστά σε χιλιάδες κόσμου.

## Ιστορία
Σύμφωνα με την ιστορία, οι κάτοικοι της Ποντινής κατάγονται από Μικρασιάτες πρόσφυγες που ήρθαν το 1923 από τα παράλια του Πόντου, την περιοχη της Σμύρνης και της Κωνσταντινούπολης και πήραν τη θέση των "βαλαάδων" (Ελληνόφωνοι μουσουλμάνοι), οι οποίοι έφυγαν για την Τουρκία με την ανταλλαγή των πληθυσμών. Το παλιό όνομα του χωριού ήταν **Τόριστα**, μέχρι το 1927, οπότε μετονομάστηκε σε **Ποντηνή** με το ΦΕΚ 18Α - 01/02/1927 και ανήκε στο Νομό Κοζάνης. Το 1940 το όνομά της διορθώθηκε στο σημερινό Ποντινή.

## Διοικητικά
Σύμφωνα με το σχέδιο Καλλικράτης,  ανήκει στη τοπική κοινότητα Ποντινής που ανήκει στην δημοτική ενότητα Βεντζίου του Δήμου Γρεβενών και σύμφωνα με την απογραφή του 2011 έχει πληθυσμό 333 κατοίκους. Κατά την απογραφή του 2001 βρέθηκε να έχει πληθυσμό 322 κατοίκων. Κατοικήθηκε από πρόσφυγες του Πόντου και της Μικράς Ασίας, που ήρθαν με βάση την ανταλλαγή πληθυσμών που προέβλεπε η συνθήκη της Λωζάνης, το 1922-1923.

## Εξωτερικοί σύνδεσμοι
* Ποντινή, η (προσφυγικός οικισμός)  από τον ιστότοπο http://greveniotis.gr
* http://pontini.wikidot.com
* Ποντινή Γρεβενών – Μια μικρή ιστορία… της ιστορίας της 

## Παραπομπές


Κατηγορία:Δήμος Γρεβενών
Κατηγορία:Χωριά της περιφερειακής ενότητας Γρεβενών
Γεώργιος Πανταζής (αποσαφήνιση)

Με το ονοματεπώνυμο **Γεώργιος Πανταζής** μπορεί να αναφέρεται κάποιο από τα εξής πρόσωπα:

* Ο Γεώργιος Πανταζής (Δήμαρχος Πατρέων), Δήμαρχο Πατρέων
* Ο Γεώργιος Πανταζής (ακαδημαϊκός), Ακαδημαϊκός

## Δείτε επίσης
* Πανταζής (αποσαφήνιση)
Βαγγέλης Χέλμης

Ο **Βαγγέλης Χέλμης** (1910 - 26 Σεπτεμβρίου 1980) ήταν Έλληνας ποδοσφαιριστής. Γεννήθηκε το 1910 στον Πειραιά και ήταν αδελφός του Γιάννη Χέλμη. Έκανε μεγάλη καριέρα στον Εθνικό και στον Ολυμπιακό. Όταν σταμάτησε το ποδόσφαιρο ανέλαβε διοικητικά καθήκοντα στον Ολυμπιακό και προπονητής του. Το 1932 κλήθηκε στην Εθνική Ελλάδας και συμμετείχε σε φιλικά παιχνίδια προετοιμασίας, αλλά δεν αγωνίστηκε ποτέ σε επίσημο αγώνα. Πέθανε το Σεπτέμβριο του 1980 και κηδεύτηκε στο ναό της Ευαγγελίστριας.

## Τίτλοι
* Πρωτάθλημα Ελλάδας : 1937–38 (Ολυμπιακός)
* Κύπελλο Ελλάδας : 1932–33 (Εθνικός)
* Πρωτάθλημα Πειραιά :1927–28, 1928–29 (Εθνικός), 1937–38 (Ολυμπιακός)

## Πηγές
* *Η Ιστορία του Ολυμπιακού* , Έκδοση *Γ.Χ. Αλεξανδρής* , Αθήνα 1996
* *Θρύλος πορεία μέσα στο χρόνο*, Έκδοση *Ηλιότριπο*, Αθήνα 1997 ISBN 569-584-365-2
* *Χρυσός Θρύλος* Έκδοση *Art Press,Εκδοτική Α.Ε.* , Αθήνα 1997
* *Ολυμπιακός ένα αρχείο μια ιστορία* Β. Καρδάσης ,Μίλητος 1997
* *80 χρόνια 80 μορφες* ,Β. Καρδάσης, Ελληνικά γράμματα ,ISBN 960-442-021-6
*Ευάγγελος Ανδρέου, Τ*ο αστέρι του πρωταθλητή άναψε... / ο βαλκανιονίκης του μεσοπολέμου Γιάννης Σκιαδάς*,  EUARCE 2011 ISBN 978-960-99566-0-4 ("Βαγγέλης Χέλμης" σ.51,71,72)
* ΓΙΑΝΝΗΣ, ΒΑΓΓΕΛΗΣ ΧΕΛΜΗΣ: Τα αδέλφια - θρύλοι


Κατηγορία:Έλληνες ποδοσφαιριστές
Κατηγορία:Έλληνες προπονητές ποδοσφαίρου
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Εθνικού Πειραιώς
Κατηγορία:Προπονητές ποδοσφαίρου Ολυμπιακού Πειραιώς
Κατηγορία:Προπονητές ποδοσφαίρου ΟΦΗ
Κατηγορία:Αμυντικοί ποδοσφαιριστές
Κατηγορία:Μέσοι ποδοσφαιριστές
Κατηγορία:Προπονητές Σούπερ Λιγκ Ελλάδας
Αριστείδης Λούβαρης

Ο **Αριστείδης Λούβαρης** (1913 - 13 Ιανουαρίου 2009) ήταν Έλληνας ποδοσφαιριστής, βασικός τερματοφύλακας του Ολυμπιακού την δεκαετία του 1940.

## Βιογραφικό
Γεννήθηκε και μεγάλωσε στον Πειραιά αλλά ξεκίνησε την καριέρα του από την ΑΕΚ, ενώ στη συνέχεια αγωνίστηκε στον Θησέα Πειραιώς για να μεταγραφεί τελικά στον Ολυμπιακό το 1941.

Συμμετείχε σε ένα από τα αντιπροσωπευτικά συγκροτήματα της Ελλάδας κατά την πρώτη μεταπολεμική περίοδο και συγκεκριμένα στο φιλικό 1-1 του 1945 εναντίον ομάδας επιλέκτων στρατιωτών από το Ηνωμένο Βασίλειο.

Σταμάτησε το ποδόσφαιρο το 1949, έχοντας κατακτήσει δύο πρωταθλήματα (με τον Ολυμπιακό) και δύο κύπελλα (ένα με τον Ολυμπιακό και ένα με την ΑΕΚ).

Γιος του είναι ο γνωστός επιχειρηματίας και αθλητικός παράγοντας, Α΄ αντιπρόεδρος της ΠΑΕ Ολυμπιακός επί σειρά ετών, Γιώργος Λούβαρης.

## Τίτλοι
* Πρωτάθλημα Ελλάδας (2): 1946-47 και 1947-48 με Ολυμπιακό

* Κύπελλο Ελλάδας (2): 1931-32 με ΑΕΚ και 1946-47 με Ολυμπιακό 

* Πρωτάθλημα ΕΠΣ Πειραιώς (4): 1945-46, 1946-47, 1947-48 και 1948-49 με Ολυμπιακό

## Παραπομπές


## Πηγές

* *Η Ιστορία του Ολυμπιακού*, συλλογικό έργο, Εκδόσεις Γ.Χ Αλεξανδρή, Αθήνα 1996
* *Θρύλος, Πορεία Μέσα στο Χρόνο*, συλλογικό έργο, Ηλιοτρόπιο, Αθήνα 1997, ISBN 960-342-049-2
* *Χρυσός Θρύλος 1925–1997*, Γιώργος Γαβαλάς, Art Press Εκδοτική ΕΠΕ, Αθήνα 1997
* *Ολυμπιακός, ένα Αρχείο - μία Ιστορία*, Βασίλης Α. Καρδάσης, Μίλητος 1997, ISBN 960-8460-09-3
* *80 Χρόνια, 80 Μορφές*, Βασίλης Α. Καρδάσης, Ελληνικά Γράμματα 2005, ISBN 960-442-021-6

Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Τερματοφύλακες ποδοσφαιριστές
Πατριάρχης Παύλος Β΄

Ο **Παύλος Β΄** ήταν Οικουμενικός Πατριάρχης από το 641 έως το 653.

Ήταν μονοθελητιστής, όπως και ο Αυτοκράτορας Κώνστας Β'. Εναντίον του στράφηκε ο Μάξιμος ο Ομολογητής και οι Πάπες Θεόδωρος Α΄ και Μαρτίνος Α΄. Ο Παύλος Β΄ έπεισε τον Αυτοκράτορα να λάβει μέτρα εναντίον τους. Ο Μονοθελητισμός καταδικάστηκε από την Στ' Οικουμενική Σύνοδο, αρκετά χρόνια μετά την Πατριαρχία του.

Όταν ο Αυτοκράτορας Κώνστας απήγαγε τον Πάπα Μαρτίνο, τον έφερε στην Κωνσταντινούπολη και τον κακομεταχειρίστηκε, ο Παύλος μεσολάβησε στον Κώνστα υπέρ του Μαρτίνου, και έτσι ακυρώθηκε η θανατική του ποινή και εξορίστηκε.

## Παραπομπές


## Πηγές
* Οικουμενικό Πατριαρχείο
* 

Παύλος Β΄
Κατηγορία:Βυζαντινοί του 7ου αιώνα
Κατηγορία:Επίσκοποι του 7ου αιώνα
Σαπφώ Αλκαίου

Η **Σαπφώ Αλκαίου** (ως Σαπφώ Γ. Τιβερίου, Κωνσταντινούπολη 1877-Αθήνα 1951) ήταν ηθοποιός, από τις εκλεκτότερες της ελληνικής θεατρικής σκηνής.

## Βιογραφία
Πρωτοεμφανίσθηκε στο θέατρο το 1895 σε ηλικία 18 ετών, παίζοντας τότε τον μοναδικό γυναικείο ρόλο του μονόπρακτου ιταλικού έργου "Αγρόκηπος" με μεγάλη επιτυχία. Στην αρχή έπαιξε ρόλους κωμικούς. Ωστόσο μελετώντας συνεχώς ρόλους εξελίχθηκε σε μια από τις πρώτες "καρατερίστες" του Εθνικού Θεάτρου. Επαιξε το ρόλο της Πασινόης στο θετρικό έργο του Γρηγορίου Ξενόπουλου «Θείος Όνειρος» τον Μάρτιο του 1932 σε σκηνοθεσία Φώτου Πολίτη. Στις θεατρικές εμφανίσεις της, η Σαπφώ Αλκαίου δεν έπαιξε ποτέ κατά τρόπο εντυπωσιακό έτσι ώστε να δίνει το συναίσθημα (την υποψία) ότι παίζει με σκοπό ν' αρέσει στο κοινό.

Αφοσιώθηκε ολόψυχα στη συγγραφική ιδέα των έργων και πέτυχε να την αποδίδει - ερμηνεύει με "ειλικρίνεια". Αυτό και ήταν το μυστικό της επιβολής της στο ελληνικό θέατρο και στο θεατρόφιλο κοινό του.

Κόρη της είναι η γνωστή ηθοποιός Μαρία Αλκαίου. Η Σαπφώ Αλκαίου κηδεύτηκε στον οικογενειακό της τάφο στο Πρώτο Νεκροταφείο Αθηνών.

## Φιλμογραφία

## Θεατρικές παραστάσεις

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

## Παραπομπές

## Πηγές
**Νεώτερον Εγκυκλοπαιδικόν Λεξικόν Ηλίου* τ.3ος σ.325

Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί κινηματογράφου
Πρωτάθλημα πετοσφαίρισης Α1 εθνικής κατηγορίας ανδρών 2006-2007

Το πρωτάθλημα βόλεϊ ανδρών της περιόδου 2006–07, ήταν η δέκατη έβδομη διοργάνωση από την καθιέρωση της Α1 Εθνικής και το 39ο συνολικά εθνικό πρωτάθλημα. Πρωταθλητής αναδείχθηκε ο Ηρακλής σπάζοντας στους τελικούς το πλεονέκτημα έδρας του Παναθηναϊκού. Στην Α2 υποβιβάστηκαν η Ορεστιάδα και το Παγκράτι.

## Κανονική περίοδος
### Βαθμολογία

### Αποτελέσματα

## Play out
Τα πλέι άουτ διεξήχθησαν σε έναν όμιλο με εντός-εκτός έδρας αγώνες, με τις τρεις ομάδες που κατέλαβαν τις θέσεις 9-11 στην κανονική περίοδο. Οι ομάδες μετέφεραν τους βαθμούς τους από την κανονική περίοδο. Ο Άρης μετέφερε 24 βαθμούς, ο Εθνικός 23 και η Ορεστιάδα 18. Η Ορεστιάδα κατέλαβε την τελευταία θέση και υποβιβάστηκε στην Α2.

{|
|valign="top"|
### Βαθμολογία

### Αποτελέσματα

## Play off
### Θέσεις 5–8
#### (5) A.E.K. − <u>(8) Λαμία</u> (1–2)

#### (6) Ε.Α. Πατρών − <u>(7) Πανελλήνιος</u> (1–2)

### Θέσεις 5–6
#### (7) Πανελλήνιος − <u>(8) Λαμία</u> (0–2)

### Ημιτελικοί
#### <u>(1) Παναθηναϊκός</u> − (4) ΠΑΟΚ (3–1)

#### (2) Ολυμπιακός − <u>(3) Ηρακλής</u> (1–3)

### Μικρός τελικός
#### <u>(2) Ολυμπιακός</u> − (4) Π.Α.Ο.Κ. (2–0)

### Μεγάλος τελικός
#### (1) Παναθηναϊκός − <u>(3) Ηρακλής</u> (1–3)

## Τελική κατάταξη

## Εξωτερικοί σύνδεσμοι
*Galanis Sports Data
*Τελική βαθμολογία Galanis Sports Data
*Αποτελέσματα play off και play out Αρχείο ιστότοπου sport.gr



2006 2007
Κατηγορία:Πετοσφαίριση το 2006
Κατηγορία:Πετοσφαίριση το 2007
Πατριάρχης Κωνσταντίνος Α΄

Ο **Κωνσταντίνος Α΄** διετέλεσε Οικουμενικός Πατριάρχης την περίοδο 675-677.

Πριν από την εκλογή του υπηρέτησε ως διάκονος και *σκευοφύλακας* της Μεγάλης του Χριστού Εκκλησίας. Αναφέρεται ως ιδιαίτερα ευσεβής, αλλά και μέγας πολέμιος του μονοθελητισμού.

Ανακηρύχθηκε άγιος και η μνήμη του τιμάται από την Ορθόδοξη Εκκλησία στις 9 Αυγούστου.

## Παραπομπές


## Πηγές
* 

Κωνσταντίνος Α΄
Κωνσταντίνος Α΄
Κατηγορία:Βυζαντινοί του 7ου αιώνα
Κατηγορία:Επίσκοποι του 7ου αιώνα
Γκουλάγκ

Η ονομασία **Γκουλάγκ** είναι το αρκτικόλεξο της σοβιετικής υπηρεσίας που επόπτευε τα στρατόπεδα καταναγκαστικής εργασίας στην ΕΣΣΔ, στα οποία εξορίζονταν αντιφρονούντες.

Στην κυριολεξία *γκούλαγκ* δεν λέγονταν τα στρατόπεδα, αλλά η κρατική υπηρεσία (ρωσικά: *ГУЛАГ, Главное Управление исправительно-трудовых ЛАГерей ОГПУ, Γενική Διεύθυνση Αναμορφωτικών Στρατοπέδων Εργασίας και Αποικιών, του Λαϊκού Κομισαριάτου Εσωτερικών ([[NKVD]])*) που ήταν υπεύθυνη για τη διαχείρισή τους. Μία άλλη υπηρεσία, η *Ντάλστροϊ*, ήταν υπεύθυνη για την εμπορική εκμετάλλευση των προϊόντων που παρήγε η καταναγκαστική εργασία.

Τα gκούλαγκ έγιναν διαβόητα καθώς εκατοντάδες χιλιάδες άνθρωποι που κρατούνταν σε αυτά εξαφανίζονταν και έχαναν κάθε επαφή με τις οικογένειες τους, βασανίζονταν και έμεναν φυλακισμένοι σε άθλιες συνθήκες διαβίωσης για χρόνια, συχνά χωρίς καν νόμιμες δικαστικές διαδικασίες. Στη Δύση έγιναν γνωστά το 1973 μέσω της δημοσίευσης του έργου *[[Αρχιπέλαγος Γκούλαγκ]] 1918-1956* του νομπελίστα συγγραφέα Αλεξάντρ Ισάγεβιτς Σολζενίτσιν. 

Τα πρώτα στρατόπεδα ιδρύθηκαν το 1918 και νομιμοποιήθηκαν με την απόφαση "Για τη δημιουργία στρατοπέδων καταναγκαστικής εργασίας" της 15 Απριλίου 1919. Το σύστημα αυτό εξαπλώθηκε γρήγορα, φτάνοντας σε πληθυσμό τις 100.000 στη δεκαετία του 1920, με πολύ υψηλή θνησιμότητα. 

Ο Λαβρέντι Μπέρια υπήρξε πρωτοστάτης της πρακτικής σε βάρος των αντιφρονούντων. Όταν την περίοδο εξουσίας του Ιωσήφ Στάλιν ήταν αρχηγός της μυστικής υπηρεσίας NKVD, της προδρόμου της KGB, συνώστισε σε γκούλαγκ αντικαθεστωτικούς διαφόρων εθνικοτήτων οι οποίοι κατηγορούνταν για αντισοβιετική δράση.

Τα περισσότερα γκουλάγκ έκλεισαν κατά την αποσταλινοποίηση.

## Σημειώσεις


## Βιβλία για τα Γκούλαγκ
* Αλεξάντερ Σολζενίτσιν, *Αρχιπέλαγος Γκούλαγκ*, Αθήνα: εκδ. Πάπυρος, 2009 (978-960-6715-88-4)
* Ανν Απλμπάουμ, *Γκούλαγκ - Η αληθινή ιστορία*, εκδόσεις Ιωλκός (ISBN 978-960-426-502-2)

## Δείτε επίσης
* Στρατόπεδα συγκέντρωσης
* Ελληνική επιχείρηση της Εν Κα Βε Ντε

Κατηγορία:Στρατόπεδα συγκέντρωσης
Κατηγορία:Φυλακές
Κατηγορία:Ιστορία της Σοβιετικής Ένωσης
Κατηγορία:Κομμουνισμός
Κατηγορία:Ιωσήφ Στάλιν
Anima Sound System

thumb|314x314px|Στην εικόνα οι Anima Sound System σε φεστιβάλ του 2014.
ΟΙ **Anima Sound System** είναι ένα Ουγγρικό electronic μουσικό συγκρότημα το οποίο δημιουργήθηκε το 1993 στο Σόμπατελι της Ουγγαρίας.

## Δισκογραφία
* Anima001 (1994) 
* Shalom (1995) 
* Hungarian Astronaut (1996) 
* Anima (1997) 
* Mariguána Cha-Cha-Cha EP (1999)
* Bujdosó EP (2000)
* Gipsy Sound Clash (2000) 
* Aquanistan (2003) 
* We Strike (2006)

## Εξωτερικοί σύνδεσμοι
* Επίσημη αγγλική ιστοσελίδα
* Επίσημη ουγγρική ιστοσελίδα 

Κατηγορία:Ουγγρικά μουσικά συγκροτήματα
Κατηγορία:Συγκροτήματα ηλεκτρονικής μουσικής